jkorsvik/nowiki_second_scrape_merged huggingface dataset:
Frank Marshall (sjakkspiller)

Frank James Marshall (født 10. august 1877, død 9. november 1944) var en amerikansk sjakkspiller på starten av 1900-tallet, og amerikansk mester fra 1909 til 1936. Marshall vant mesterskapet allerede i 1904, men nektet å overta tittelen, da den forrige mesteren, Harry Pillsbury, ikke hadde deltatt i turneringen. Pillsbury døde i 1906, men Marshall ønsket ikke å overta tittelen uten kamp, så han ble først mester etter 1909-turneringen.


== Referanser ==


== Eksterne lenker ==
(en) Frank Marshall – chessgames.com 
(en) Frank Marshall – OlimpBase 
(en) Frank Marshall – 365Chess.com
Erik Eikehaug

Erik Eikehaug (født 1982) er en norsk forfatter, oppvokst i Kragerø. Han debuterte med romanen James Franco spytter når han snakker i 2017, utgitt på Gyldendal Forlag . Den ble godt mottatt.Han har en bachelor i nordisk litteratur fra Universitetet i Oslo, en master i Creative Writing and Publishing fra Kingston University, London. 


== Bibliografi ==
James Franco spytter når han snakker - roman, Gyldendal (2017). ISBN 9788205494749


== Referanser ==


== Eksterne lenker ==
(no) Erik Eikehaug hos Nationaltheatret
Typocerus

Typocerus er en slekt av biller som hører til underfamilien blomsterbukker i den artsrike familien trebukker.


== Utseende ==
Små til middelsstore (8-16 millimeter), brune til svarte trebukker, dekkvingene oftest med lyse tegninger, gjerne gule flekker. Kroppsformen er noe bred, bredest ved dekkvingenes rot. Antennene er tynne og omtrent så lange som kroppen. Pronotum er mer eller mindre klokkeformet, smalere enn dekkvingene som er tydelig avsmalnende bakover. Beina er nokså lange og tynne.


== Levevis ==
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.


== Utbredelse ==
Slekten er vidt utbredt i Nord-Amerika, mest i den østlige delen, men slekten forekommer så langt vest som Arizona og Utah.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae Latreille, 1802
Stammen Lepturini Latreille, 1802
Slekten Typocerus LeConte, 1850
Typocerus acuticauda Casey, 1913
Typocerus badius (Newman, 1841)
Typocerus balteatus Horn, 1878
Typocerus confluens Casey, 1913
Typocerus deceptus Knull, 1929
Typocerus fulvocinctus Knull, 1956
Typocerus gloriosus Hopping, 1922
Typocerus lugubris (Say, 1824)
Typocerus lunulatus (Swederus, 1787)
Typocerus octonotatus (Haldeman, 1847)
Typocerus serraticornis Linsley & Chemsak, 1976
Typocerus sinuatus (Newman, 1841)
Typocerus sparsus LeConte, 1878
Typocerus velutinus (Newman, 1841)
Typocerus zebra (Olivier, 1795)


== Kilder ==
Cerambycidae of the World - Lepturini [1]


== Eksterne lenker ==
(en) Typocerus i Encyclopedia of Life 
(en) Typocerus i Global Biodiversity Information Facility 
(en) Typocerus hos ITIS 
(en) Typocerus hos NCBI 
(en) Kategori:Typocerus – bilder, video eller lyd på Wikimedia Commons 
Typocerus – detaljert informasjon på Wikispecies 
(en) Typocerus – kategori av bilder, video eller lyd på Commons
Worldwide Cerambycoidea Photo Gallery - Lepturinae [2] Stort bildegalleri.
bugguide.net - bildedatabase over nordamerikanske insekter
Bildegalleri, Amerikanske arter Arkivert 14. november 2018 hos Wayback Machine.
Elna Arbo

Elna Arbo Windfeld, fødenavn Anna Christine Eleonore Arbo (født 31. januar 1884 i Kristiania, død 18. oktober 1957 i Oslo) var en norsk maler, og datter av malerne Eliza Arbo og Peter Nicolai Arbo.

Hun var dessuten datterdatter av kjemiingeniør og industrileder Stephen Henry Thomas, kalt «Kong Thomas».
Elna Arbo oppholdt seg sommeren 1901 i Bretagne, hvor hun begynte å male etter naturen. I 1910 debuterte hun i Kristiania Kunstforening med kopier etter italienske mestere. Samme sted hadde hun i 1913 en portrettutstilling.
Arbo sluttet tidlig å male. I årene 1916-24 dekorerte hun fem værelser i Halling skole i Kristiania, preget av en stilisert naturalisme med naivistisk preg, og etter dette opphørte hennes virke som kunstmaler fullstendig. Imidlertid arbeidet hun de ti siste årene av sitt liv med messehakler og alterbroderier til en rekke kirker, blant annet Oslo domkirke, Hamar domkirke og Uranienborg kirke.
Hennes minnebok fra slektsgården Gulskogen ble utgitt posthumt i 1975, Minder fra Gulskoven.
I 1914 ble Elna Arbo gift med den danske maleren Knud Windfeld-Hansen.


== Bibliografi ==
Windfeld, Elna Arbo (1975). Minder fra Gulskoven. Hemming Arbo Windfeld-Hansen. 


== Referanser ==
Centrodera

Centrodera er en slekt av biller som hører til underfamilien blomsterbukker i den artsrike familien trebukker.


== Utseende ==
Middelsstore (20-25 millimeter), blanke, brungule til brune trebukker. Kroppsformen er avlang, bredest ved dekkvingenes rot. Antennene er tynne og omtrent så lange som kroppen. Pronotum er mer eller mindre klokkeformet med en tann på hver side litt foran midten, smalere enn dekkvingene som gjerne er avsmalnende bakover. Beina er nokså lange og tynne.


== Levevis ==
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. Disse artene går i ved av bartrær. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.


== Utbredelse ==
Slekten er vidt utbredt i Nord-Amerika, mest i den vestlige delen av USA.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae Latreille, 1802
Stammen Lepturini Latreille, 1802 eller Rhagiini
Slekten Centrodera LeConte, 1850
Centrodera autumnata Leech, 1963
Centrodera dayi Leech, 1963
Centrodera decolorata (Harris, 1841)
Centrodera minima Linsley & Chemsak, 1972
Centrodera nevadica LeConte, 1873
Centrodera oculata Casey, 1913
Centrodera osburni Knull, 1947
Centrodera quadrimaculata (Champlain & Knull, 1922)
Centrodera spurca (LeConte, 1857)
Centrodera sublineata LeConte, 1862
Centrodera tenera Casey, 1913


== Kilder ==
Cerambycidae of the World - Lepturini [1]


== Eksterne lenker ==
(en) Centrodera i Encyclopedia of Life 
(en) Centrodera i Global Biodiversity Information Facility 
(en) Centrodera hos ITIS 
(en) Centrodera hos NCBI 
(en) Kategori:Centrodera – bilder, video eller lyd på Wikimedia Commons 
Centrodera – detaljert informasjon på Wikispecies 
(en) Centrodera – kategori av bilder, video eller lyd på Commons
Worldwide Cerambycoidea Photo Gallery - Lepturinae [2] Stort bildegalleri.
bugguide.net - bildedatabase over nordamerikanske insekter
Bildegalleri, Amerikanske arter Arkivert 14. november 2018 hos Wayback Machine.
Ocalemia

Ocalemia er en slekt av biller som hører til underfamilien blomsterbukker i den artsrike familien trebukker.


== Utseende ==
Middelsstore, slanke, blanke, svarte trebukker med gule eller hvite tegninger. Kroppsformen er avlang, bredest ved dekkvingenes rot. Antennene er litt sagtakkede og kortere enn kroppen. Hodet er nokså mye, snuteformet forlenget mellom fasettøynene. Pronotum er mer eller mindre klokkeformet med en tann på hver side litt foran midten, smalere enn dekkvingenes rot. Dekkvingene er kraftig avsmalnende bakover og ganske smale. Beina er nokså lange og tynne.


== Levevis ==
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. Disse artene går i ved av bartrær. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.


== Utbredelse ==
Slekten er utbredt i Vest-Malaysia og på Borneo.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae Latreille, 1802
Stammen Lepturini Latreille, 1802
Slekten Ocalemia Pascoe, 1857
Ocalemia borneensis (Hayashi & Villiers, 1989)
Ocalemia hayashii Ohbayashi N., 1999
Ocalemia vigilans Pascoe, 1858


== Kilder ==
Cerambycidae of the World - Lepturini [1]


== Eksterne lenker ==
(en) Ocalemia i Encyclopedia of Life 
(en) Ocalemia i Global Biodiversity Information Facility 
Ocalemia – detaljert informasjon på Wikispecies 
(en) Ocalemia – kategori av bilder, video eller lyd på Commons
Worldwide Cerambycoidea Photo Gallery - Lepturinae [2] Stort bildegalleri.
Bildegalleri, Amerikanske arter Arkivert 14. november 2018 hos Wayback Machine.
Neoleptura

Neoleptura er en slekt av biller som hører til underfamilien blomsterbukker i den artsrike familien trebukker.


== Utseende ==
Middelsstore, slanke, matte, svarte trebukker med gulbrunlige dekkvinger. Kroppsformen er avlang, bredest ved dekkvingenes rot. Antennene er litt sagtakkede og kortere enn kroppen. Pronotum er mer eller mindre klokkeformet, smalere enn dekkvingenes rot. Dekkvingene er jevnt avsmalnende bakover. Beina er middels lange og tynne.


== Levevis ==
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.


== Utbredelse ==
Slekten er bare kjent fra Mexico.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae Latreille, 1802
Stammen Lepturini Latreille, 1802
Slekten Neoleptura Thomson, 1860
Neoleptura alpina Chemsak & Linsley, 1976
Neoleptura auripennis Chemsak & Linsley, 1976
Neoleptura lecontei Thomson, 1860
Neoleptura minutipunctis Chemsak & Linsley, 1976


== Kilder ==
Cerambycidae of the World - Lepturini [1]


== Eksterne lenker ==
(en) Neoleptura i Encyclopedia of Life 
(en) Neoleptura i Global Biodiversity Information Facility 
Neoleptura – detaljert informasjon på Wikispecies 
(en) Neoleptura – kategori av bilder, video eller lyd på Commons
Worldwide Cerambycoidea Photo Gallery - Lepturinae [2] Stort bildegalleri.
Bildegalleri, Amerikanske arter Arkivert 14. november 2018 hos Wayback Machine.
Alosterna

Alosterna er en slekt av biller som hører til underfamilien blomsterbukker i den artsrike familien trebukker.


== Utseende ==
Nokså små (6-10 millimeter), brune til svarte trebukker. Antennene er tynne og omtrent så lange som kroppen. Kroppsformen er forholdsvis slank. Pronotum er mer eller mindre klokkeformet, dekkvingene nokså jevnbrede. Beina er middels lange og tynne.


== Levevis ==
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.


== Utbredelse ==
Slekten er utbredt i Europa og det nordlige Asia.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae Latreille, 1802
Stammen Lepturini Latreille, 1802
Slekten Alosterna Mulsant, 1863
Alosterna anatolica Adlbauer, 1992
Alosterna barimanii Danilevsky, 2010
Alosterna chalybeella (Bates, 1884)
Alosterna diversipes (Pic, 1929)
Alosterna ingrica (Baeckmann, 1902)
Alosterna pauli Pesarini, Rapuzzi & Sabbadini, 2004
Alosterna scapularis (Heyden, 1879)
Alosterna tabacicolor (Degeer, 1775)


== Kilder ==
Nettside av Alosterna tabacicolor
Cerambycidae of the World - Lepturini [1]
Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. [2]
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Zahradník, J. og Chvála, M. 1991. Teknologisk forlags store bok om insekter. Om trebukker, side 326-357. N.W. Damm.


== Eksterne lenker ==
(en) Alosterna i Encyclopedia of Life 
(en) Alosterna i Global Biodiversity Information Facility 
(no) Alosterna hos Artsdatabanken 
(sv) Alosterna hos Dyntaxa 
(en) Alosterna hos Fauna Europaea 
(en) Alosterna hos NCBI 
(en) Kategori:Alosterna – bilder, video eller lyd på Wikimedia Commons 
Alosterna – detaljert informasjon på Wikispecies 
(en) Alosterna – kategori av bilder, video eller lyd på Commons
Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter.
Worldwide Cerambycoidea Photo Gallery - Lepturinae [3] Stort bildegalleri.
Norges trebukker – med faktaark på de artene som forekommer i Norge.
Bildegalleri, Palearktiske arter Arkivert 14. november 2018 hos Wayback Machine.
HMX-1

Marine Helicopter Squadron One (HMX-1) er en helikopterskvadron i U.S. Marine Corps. Den er forlagt til Marine Corps Air Facility Quantico i delstaten Virginia. Skvadronen utfører flyvninger for USAs president, visepresident, regjeringsmedlemmer og andre dignitærer. Når presidenten blir transportert av HMX-1, er luftfartøyenes kallesignal «Marine One». 
Det blir oftest benyttet helikoptre av typene Sikorsky SH-3 Sea King og Sikorsky UH-60 Black Hawk.


== Eksterne lenker ==
Offisielt nettsted 
(en) Marine Helicopter Squadron 1 – kategori av bilder, video eller lyd på Commons
Döbereiners lampe

Döbereinerlampen, også kalt en «fyrtøyboks» («Feuerzeug»), er en lighter oppfunnet i 1823 av den tyske kjemiker Johann Wolfgang Döbereiner; lighteren er basert på Fürstenberger lighter og var i produksjon frem til ca. 1880. I glasset er sinkmetall som reagerer med en fortynnet svovelsyre til å produsere hydrogengass. Når ventilen er åpnet vil en stråle av hydrogen bli frigitt på en platinasvamp. Svampen katalyserer en reaksjon med atmosfærisk oksygen, som varmer opp katalysator og tenner hydrogenet, og produserer en svak flamme.

Den ble kommersialisert for å tenne bål, og piper. Det er sagt at over én million av «fyrtøyboksene» ble solgt i 1820-årene.


== Referanser ==
Europæisk Frihed og Direkte Demokrati

Europæisk Frihed og Direkte Demokrati (EFDD) (dansk navn) var en høyreorientert euroskeptisk politisk gruppering i Europaparlamentet fra 2014 til 2015. Gruppen hadde etter Europaparlamentsvalget i 2014 48 representanter, men opplevde avskallinger i valgperioden.Gruppen omfattet blant andre UKIP og AfD.
Antallet medlemmer av Europaparlamentet kan i perioder komme under det bestemte maksimum. Dersom et medlem av parlamentet fratrer, blir ekskludert eller dør, blir hun eller han erstattet i henhold til nasjonale regler.


== Referanser ==
Salil Shetty

Salil Shetty (født 3. februar 1961 i Bangalore) er en indisk menneskerettighetsaktivist. Han var Amnesty Internationals åttende generalsekretær i perioden 2010 til 2018.
I 2018 gikk han over i en stilling ved Harvard Kennedy School.Før Shetty ble generalsekretær i Amnesty var han leder for United Nations Millennium Campaign og før det daglig leder av organisasjonen ActionAid.


== Livsløp ==
Salil Shetty ble født 3. februar 1961 i Mumbai med foreldre Hemlatha Shetty og V.T. Rajshekar.I 1976 begynte han å agitere for menneskerettigheter. I 1981 tok han en Bachelor-grad i regnskap ved St. Joseph's College of Commerce i Bangalore og tok i 1983 mastergrad ved Indian Institute of Management i Ahmedabad. Han begynte å jobbe hos Wipro i Mumbai i 1983. I 1991 tok han en mastergrad i politikk og planlegging ved London School of Economics.Han var daglig leder for ActionAid i India i seks år og for ActionAid i Kenya i 3 år før han fra 1998 til 2003 var han daglig leder for hele ActionAid. Fra 2003 til 2010 var han direktør for United Nations Millennium Campaign.I 2010 ble han den åttende generalsekretæren i Amnesty International, og var det frem til 2018.I 2018 gikk han over i en stilling som «senior fellow» ved Carr Center for Human Rights Policy ved Harvard Kennedy School for skoleåret 2018-2019.


== Referanser ==
Ragnhild Thrane

Ragnhild Christine Thrane (født 20. mars 1853 i Fåberg, død 4. november 1913 i Kristiania) var en norsk maler, mest kjent for sin portrettkunst.


== Bakgrunn og familie ==
Ragnhild Thrane var datter av offiser Paul Conrad Clausen Thrane (1818-1861) og Marthe Kristine Thrane, født Schnitler (født 1830). Faren Paul var sønnesønn av Paul Olsen Thrane, kjøpmann og eier av Borregaard Hovedgård. Faren var også fetter av arbeiderlederen Marcus Thrane.Thrane var den eldste av fem søsken; tre døtre og to sønner. Søsteren Nanna Thrane ble en anerkjent forfatter. Faren døde mens barna var små, og familien flyttet deretter til Thranes mormor Kristina Margareta Schnitler (født 1805) på Lillehammer. Her bodde også Thranes tre ugifte tanter. Etter noen år flyttet Thranes mor med barna til Christiania. Her tok Thranes brødre utdannelse og giftet seg. Thrane og hennes to søstre forble ugifte og bodde hjemme hos moren. Moren døde i 1911.


== Utdannelse ==
Thrane tok kunstutdannelse inntil 1875, da hun avbrøt denne av økonomiske årsaker. Da hadde hun blant annet vært elv ved Knud Bergsliens malerskole i Kristiania i årene 1872-74. Deretter tok hun middelskoleeksamen, og arbeidet som lærer frem til 1884. Hun var elev av Christian Krohg i årene 1883-85, og parallelt Eilif Peterssen, ved Christian Krohg, Eilif Peterssen og Hans Heyerdahls malerskole i Kristiania. Sommeren 1887 deltok Gerhard Munthes «damekurs» i Sandvika.


== Kunstnerisk virke ==
I 1880-årene virket Thrane som maler, og føyde seg inn datidens toneangivende realistiske kunstretning. Henimot 1890-årene tok hennes uttrykk en ny, mer personlig retning, under påvirkning av mer nyromantiske impulser. Hun utmerket seg i første rekke som portrettmaler, men utførte også flere landskapsmalerier med motiver hentet fra Kristiania og Lillehammer, samt en rekke stemningsfulle interiører. Hennes stil ble i samtiden betegnes som lyrisk og stillferdig.

Etter århundreskiftet knyttet hun seg nært til Lillehammermalerne. Hennes bortgang ble markert med en minneutstilling med flere av hennes arbeider.


== Stipender, reiser og utenlandsopphold ==
Finnes legat 1888
Finnes legat 1890
Hielmstierne Rosencrones legat 1891
Schäffers legat 1894/95
Studieopphold i København 1892


== Offentlige arbeider ==
Nasjonalgalleriet, Oslo (tapt)
Bergen Billedgalleri (tapt?)
Oslo Bymuseum
Lillehammer Bys malerisamling
Skiens Faste Galleri
Hallingdal Folkemuseum
Norges Bank
Oslo børs
Bergen domkirke


== Referanser ==


== Kilder ==
«Ragnhild Thrane». Norsk kunstnerleksikon. Besøkt 14. november 2018.
Nationernes og Frihedens Europa

Nationernes og Frihedens Europa (dansk navn) var en politisk gruppe i Europaparlamentet fra 2015 til 2019. Den hadde ved etableringen 34 medlemmer. Gruppen var høyreorientert og samlet representanter valgt fra Rassemblement national (Frankrike), FPÖ (Østerrike)  Partij voor de Vrijheid (Nederland), Lega Nord (Italia), Die blaue Partei (Tyskland) og Kongres Nowej Prawicy (Polen).Den franske politikeren Marine Le Pen og den nederlandske Geert Wilders samarbeidet om etableringen av gruppen.Antallet medlemmer av Europaparlamentet kan i perioder komme under det bestemte maksimum. Dersom et medlem av parlamentet fratrer, blir ekskludert eller dør, blir hun eller han erstattet i henhold til nasjonale regler.


== Referanser ==
Astrid Roll Thommessen

Astrid Roll Thommessen (født Roll, 12. oktober 1881 i Molde, død 24. desember 1956) var en norsk maler.
Astrid Thommessen var datter av jurist og stortingsmann Ferdinand Nicolai Roll og hans hustru Sophie Nicoline f. Knudtzon, og dermed søster av den kjente forfatteren Nini Roll Anker. Hun tilbrakte det meste av oppveksten i Kristiania, da familien flyttet dit i 1888.Hun ble den 14. juni 1910 gift med journalisten Bjørn Thommessen (f. 1881), senere redaktør for Oslo Aftenavis.Thomessen var kjent som portrettmaler, og deltok på Høstutstillingen i 1907, 1908 og 1911.


== Referanser ==


== Kilder ==
«Astrid Roll Thommessen». Norsk kunstnerleksikon. Besøkt 14. november 2018.
Leogang

Leogang er en kommune i Pinzgau i delstaten Salzburg i Østerrike. Den ligger 280 km vest for Wien. Leogang ligger 785 meter over havet og har 3 249 innbyggere (2016). VM i terrengsykling 2012 ble arrangert i Leogang. Leogang er et vintersportssted som er en del av Skicircus Saalbach Hinterglemm Leogang Fieberbrunn.


== Referanser ==


== Eksterne lenker ==
Offisielt nettsted 
(en) Leogang – kategori av bilder, video eller lyd på Commons
EUs tollunion

EUs tollunion er siden 1968 en tollunion som omfatter medlemsstatene i Den europeiske union (EU) samt visse tilknyttede territorier. Innenfor tollunionen er tollgebyr fjernet for handel med varer, som utgjør en hjørnesten i den frie bevegelsen for varer. Samtidig har unionen en felles handelspolitikk overfor tredjeland med enhetlige tollgebyrer. Unionen er også representert av Europakommisjonen innen Verdens handelsorganisasjon (WTO).Tollunionens fundament ble lagt i 1958 gjennom traktaten om opprettelsen av Det europeiske økonomiske fellesskapet, men ble gjennomført først ti år senere, i 1968. Den har deretter utgjort kjernen i det europeiske samarbeidet som i dag utgjør EU. Den utgjør også fundamentet for det indre markedet, som ble etablert den 1. januar 1993.
Reglene for tollunionen tilhører EUs enekompetanse og avgjøres i EUs institusjoner ved flertallsvedtak. Tollunionen er dermed en del av EUs overnasjonale område.


== Se også ==
det indre markedet
Tollunion


== Referanser ==
Wing Allianseidrettslag

Wing Allianseidrettslag (stiftet 24. august 1924 som Sportsklubben Wing) er et norsk allianseidrettslag fra Trondheim som er Trøndelags eldste ishockeyklubb.
A-laget i ishockey for kvinner spiller til daglig i Eliteserien i ishockey for kvinner, mens herrelaget spiller i trøndersk 4. divisjon.


== Eksterne lenker ==
Offisielt nettsted
Mimosa (cocktail)

Mimosa er en cocktail bestående av like deler champagne (eller annen musserende vin) og appelsinjuice (eller annen citrusjuice (grapefrukt, sitron etc.)). Mimosa drikkes tradisjonelt av champagneglass til brunch, bryllupsmottakelser eller som del av førsteklasseservice på tog og fly.


== Historie ==
Man regner med at mimosaen ble oppfunnet omkring 1925 på Hôtel Ritz Paris av Frank Meier. Den er sannsynligvis oppkalt etter det engelske navnet for Acacia dealbata.Buck's Fizz er en lignende cocktail, men har dobbelt så mye champagne som appelsinjuice.


== Referanser ==